ર૦૧રમાં હું ‘બોલ બચ્ચન’, ‘હાઉસફુલ’ અને ‘ખિલાડી’ કરી રહી હતી. ત્યાર બાદ મને કોઈ સ્ક્રિપ્ટ પસંદ ન આવી. ગમે તેવું કામ કરીને લાઇમલાઇટમાં રહેવા કે સ્ટારડમ મેળવવા હું નથી ઇચ્છતી. કામ કરવા કોઈ મજબૂરી નથી કે ફાયનાન્શિયલી દબાણ પણ નથી. હું મારી પ્રોફેશનલ જર્નીથી ખુશ છું. સાઉથની ઈન્ડસ્ટ્રીઝમાંથી બોલીવૂડમાં સફળતાપૂર્વક શિફ્ટ થવા અંગે હું મારી જાતને નસીબદાર માનું છું. શ્રીદેવીએ પણ ઘણી સફળતા મેળવી હતી. ઘણા સાઉથ સ્ટાર્સે હિન્દી ફિલ્મો કરી છે, પરંતુ તેઓ મુંબઈથી કનેક્ટેડ હતા. હું કેરળમાં ઉછરી છું, છતાં બોલીવૂડમાં આટલી સફળતાથી હું ખુશ છું.